ҰБТ-ның үшінші күні 38 талапкердің қызуы көтерілді
DATE: 14:37, 24 Маусым 2020 | GMT +5
TITLE: ҰБТ-ның үшінші күні 38 талапкердің қызуы көтерілді
URL: https://kaz.inform.kz/news/ubt-nyn-ushinshi-kuni-38-talapkerdin-kyzuy-koterildi_a3665467/
META: DATE: 14:37, 24 Маусым 2020 | GMT +5
TOTAL WORDS: 121
AUTHOR(S):
TEXT: 23 маусым күні республика мектептерінде ҰБТ-ға 11 247 талапкер қатысқан. Оның 2, 2 пайызы немесе 251-і ереже бұзып, аудиториядан шығарылды. 38 талапкердің немесе 0, 3 пайызының дене қызуы көтерілген. Нәтижесінде 11 мыңнан астам баланың 7 643-і немесе 68 пайызы шекті балды жинай алды. Ал 12 талапкер – 130 баллдан жоғары көрсеткішке қол жеткізді. Айта кетейік, ҰБТ ережесін бұзып, биыл тест тапсыру мүмкіндігінен айырылған түлектер қаңтар айындағы тест сертификатын пайдалана алады. «Достар, егер сіз ҰБТ-ны 2020 жылдың қаңтарында тапсырып, шекті балл жинаған болсаңыз, сол сертификатпен ЖОО-ға ақылы негізде түсе аласыз. Өйткені заңның кері күші болмайды, тіпті маусым айындағы тестілеуге кірмесеңіз немесе маусымдағы ҰБТ нәтижеңіз жойылған болса да, қаңтар айының ҰБТ сертификаты жарамды болып қала береді», - дейді тестілеу орталығы Facebook парашасы арқылы
